Avisen blev oprettet i 1838 af bl.a. Christian Flor. Den var det første markante talerør for de dansksindede i Sønderjylland. Redaktør var Peter Christian Koch (1807-1880). Blandt bladets skribenter var N.F.S. Grundtvig. Efter den slesvigske krig lukkede de tyske myndigheder avisen i 1864, og den udkom først igen fra 1867. Der var fortsat problemer med de tyske myndigheder, som var negative grundet bladets klart nationalt danske linje. Denne anden udgave af avisen blev aldrig en stor succes.